มันนี่ทูเดย์
กรุงศรีออโต้รุกดิจิทัล
6 ก.ค. 2558

กรุงศรีออโต้รุกดิจิทัล 
น.ส.กุสุมาลย์ โลว์สลารักษ์ ผู้ช่วยกรรมการผู้จัดการใหญ่ สายงานการตลาด ธุรกิจสินเชื่อยานยนต์ ธนาคารกรุงศรีอยุธยา “กรุงศรี ออโต้ “ กล่าวว่า ได้เปิดตัวเว็บไซต์ “คาร์ ฟอร์ แคช ดอทคอม” (www.car4cash.com) ซึ่งให้บริการสมัครสินเชื่อออนไลน์ตลอด 24 ชั่วโมง พร้อมประเมินราคารถเบื้องต้นและโอกาสได้รับการอนุมัติเบื้องต้น  
บล.คันทรี่คว้าปรึกษาค้าข้าวกัมพูชา
บริษัทหลักทรัพย์ คันทรี่ กรุ๊ป (CGS) เปิดเผยว่า บริษัทได้รับการแต่งตั้งจากบริษัท Angkor Kasekam Roongroeung  (AKR) ผู้ประกอบการค้าข้าวรายใหญ่ในประเทศกัมพูชา ให้เป็นที่ปรึกษาทางการเงินในการจัดหาแหล่งเงินกู้จำนวน 15 ล้านเหรียญสหรัฐ เพื่อนำไปใช้การพัฒนาคุณภาพข้าวและการส่งออกข้าวอินทรีย์คุณภาพสูงไปในตลาดต่างประเทศ เช่น ยุโรป
ซัมมิทแคปปิตอลตั้งผู้บริหารใหม่
บริษัท ซัมมิท แคปปิตอล ลีสซิ่ง ผู้ประกอบธุรกิจสินเชื่อเช่าซื้อรถจักรยานยนต์ในเครือซูมิโตโม คอร์ปอเรชั่น ประเทศญี่ปุ่น แต่งตั้ง น.ส.นิภา กิจการเจริญสิน เป็น ผู้อำนวยการอาวุโส ฝ่ายควบคุมกระบวนการปฏิบัติงานสินเชื่อคนใหม่ ดูแลรับผิดชอบการพัฒนาระบบการทำงานและวิเคราะห์ บริหารจัดการงานด้านการพิจารณาสินเชื่อ &amp;O5532;